 A kpọkuola ma dụọ ndị obodo dị iche iche ka ha na-echekwaba ihe dị iche iche gọọmenti rụnyere na mpaghara ha nà ngwongwo ndị ọzọ bụ ihe gọọmenti dị na mpaghara ha.  Aka na-achị steeti Anambra bụ gọvanọ Willie Obianọ nyere ndụmọdụ a ma kpọkwa oku a oge ọ gara ịgbape ụfọdụ ihe dị ọchịchị nọ ugbu a na steeti ahụ rụrụ nime-ime obodo dị iche iche.Ọrụ ndị ahụ a gbapere gụnyere: ebe nlekọta ahụ ike a rụrụ nụlọ mmụta Anambra State Polytechnic dị na Mgbàkwụ nokpuru ọchịchị Awka North, ụlọ ezumeezu a rụrụ nEnugwu-Ukwu nokpuru ọchịchị Njikọka, ụlọ nlekọta ahụ ike dị na Nrì nokpuru ọchịchị Anaọcha, tinyere ọtụtụ ndị ọzọ, ma bụrụkwa ndị a rụrụ nokpuru amụma agba nke abụọ nke inye obodo ọbụla nde naịra iri abụọ ka ha wee họrọ ma rụọ ihe bụ mkpa ha.Nokwu ya dịka ọ na-agbape, gọvanọ Obianọ nke onye nọchitere ya bụ onye ndụmọdụ ya pụrụ iche nihe gbasaara ọrụ ime-ime obodo, bụ maazị Okey Ezeobi kọwara ọrụ ahụ a na-arụ dịka nke dabàrà adaba nusoro na ebumnobi nke ọchịchị ya nịhụ na e nwere mmepe zuru òkè nime-ime obodo dị na steeti ahụ.O kwuru na ọ bụghị naanị na nke ahụ ga-enye aka ịkwàlite ọdịmma ụmụafọ steeti ahụ, kama na ọ ga-enyekwa aka iwèta mmekọrịta obodo na ibe ya.Nokwu nke ya, nnukwu onye enyemaka pụrụ iche nye gọvanọ nihe gbasaara ịrụzùpụta ọrụ, bụ maazị Jeffery Ụbah kọwara ọchịchị nọ ugbu a na steeti ahụ dịka nke na-agbasi mbọ ịkwalite ezi ọnọdụ obibi ndụ ụmụ mmadụ. O tinyekwara olu nịkpọkù ụmụafọ steeti ahụ ka ha na-echekwaba ihe dị iche iche gọọmenti rụnyere na mpaghara ha.Nokwu ha notu notu, eze ọdịnala Enugwu-Ugwu, bụ Igwe Ralph Ekpeh; onyeisi ọchịchị obodo ahụ, bụ maazị Bonny Ọzọ Nkwuakụ; eze ọdịnala Mbaukwu, bụ Igwe Peter Anugwu na onyeisi ọchịchị obodo ahụ, bụ maazị Ọzọemena Ọnyiluka kelere gọvanọ Willie Obianọ maka ezi ọrụ o ji naka na steeti, ma kwe nkwa inye ya nkwàdo na ichekwaba ihe ndị ahụ a rụnyesiri ha na mpaghara ahụ. 